دونیانین گوجلو ایقتیصادیات‌لاریندا بؤیومه علامت‌لری موشاهیده اولونسا دا، بو عامل نفتین قیمتینه مثبت تأثیر ائتمه‌ییب.
بورسالار اقتصادی اینکیشاف اندکس‌لرینه دئییل، اوپک راضیلاشماسینا و آمریکا-نین استراتژی نفت ذخیره لرینی ساتیشا چیخارماق نیتینه کؤکلنیب. بو سبب‌دن نفتین قیمتی 51-52 دو‌لار آرالیغیندا تردد ائدیر.
بورسالارین سحر سئانس‌لاریندا "برنت" مارکا‌لی نفتین مینیموم قیمتی 51،71 دو‌لار اولوب، سونراکی سئانس‌لاریندا نفت جمعی 18 سنت دیر قازانا بیلیب. غربی تگزاس نفتی‌نین قیمتی ده 49،13 دو‌لار سویه‌سینه ائندیک‌دن سونرا 16 سنت باهالاشیب.
آمریکا انرژی ناظیرلیگی بو گون اؤلکه‌نین نفت ذخیره لرینین حجمینه دایر راپورو آچیقلایا‌جاق. تخمینلره گؤره، ذخیره لرین حجمی 4،4 میلیون بوشقا آزالما‌لی‌دیر. احتیمال‌لار تصدیقلنسه، بو عامل نفتین قیمتینه مثبت تأثیر گؤستره بیلر.
